እቲ ታሪክ ናብ ዘበገሰና ወረዳ እንደርታ ናብ ዝርከብ ቤት ጽሕፈት ህወሓት ደዊልና። ነቲ ከባቢ ሓድሽ ከም ዝኾነ ዝገልጽ ሓላፊ እቲ ቤት ጽሕፈት ኣቶ ታደለ ኣለም ድማ ረኺብናዮ። ንሱ፡ ንውድብ ዝቃወም ሓይሊ ፍሉይ ጥቕዓት ይበጽሖ'ዩ ዝብል ነገር ፈጺሙ ዝተሰርሐ ስራሕ ኣይኮነን እዩ ዝብል። "ብዛዕባ ሕሉፍ ኩነታት እግሪ ሓሪባ ዝፈልጦ ነገር የብለይን፤ ከምዚ ዓይነት መረዳእታ'ውን ኣይጸንሐንን። ብድምር ግን ህወሓት ካብ ስርዓት ዝወጽአ ኣካል በቲ ስርዓት ክሕተት ዝገብር እምበር ተቓወምቲ ስለ ዝኾኑ ዝኣስርን ዝገርፍን ኣይኮነን" ኢሉ። "ህወሓት ብሓሳብ ዝቃለስ ውድብ'ዩ" ብምባል ይምልስ። "ሰብ ሕቶ ስለ ዘልዓለ ወይ ተቓዋሚ ስለ ዝኾነ ኣይእሰርን። ከምዚ ዝብሃል ሓሳብ ግን ካብቲ ብብርኪ ሃገር ዝበጽሕ ዘሎ ጸለመ ፈልየ ዝርድኦ ኣይኮንኩን። መስርሕ መቃለሲ ብዲሞክራሲያዊ መገዲ ክፉት'ዩ" ኢሉ። ይኹን'ምበር፡ እቲ ሰልፊ ቅድሚ ክልተ ዓመት ኣቢሉ ኣብ ዘካየዶ ገምጋም ተሓድሶ፡ ብጸረ ዲሞክራሲያዊ ባህርያት ተጠቒዑ ምንባሩ ከም ዝኣመነ ይዝከር እዩ። ተዛማዲ ትሕዝቶ ትግራይ፡ ፍሉይነት ጻዕዳ መዓር ትግራይ እንታይ'ዩ?
